als_Latn dik_Latn sag_Latn
Barca e fiton El-Clasion, me financa
Sipas një përllogaritje të thjeshtë duelin e milionave e fiton Barcelona me Messi-Neymar-Suarez kundrejt Bale – Benzema-Ronaldo.
Politiko
E Shtunë, 21 Mars 2015 | 17:29
0 Komente.
MSN përballë BBC. Nuk bëhet fjalë për një përballje mes gjigandëve të komunikimit por për dy prej sulmeve më të rrezikshëm të planetit. Dy armata të rënda që prezantojnë një sfidë brenda sfidës. Kush do të triumfojë në El Clasico? Messi & CO apo Cristiano Ronaldo me dyshen Bale-Benzema? 6 lojtarë që pa frikë mund të renditen edhe mes më të shtrenjtëve në histori. Sipas një përllogaritje të thjeshtë të bazuar në vlerat e faqes së specializuar “Transfermarkt”, duelin e milionave e fiton Barcelona me Messi-Neymar-Suarez, vlera e të cilëve shkon në total rreth 260 milionë Euro, 10 më shumë se treshja e “Los Blancos”.
Në këtë përballje, argjentinasi dhe luzitani vlejnë të dy nga 120 milionë pasi numri 10 i Barcelonës ka fituar terren gjatë muajve të fundit, duke përfituar edhe nga rënia e dukshme e fituesit të Topit të Artë. Vlera e merkatos së lojtarëve bazohet në disa të dhëna dhe koncepte si psh. pozicioni i tyre në fushën e lojës, golat e shënuar, kontrata, mbulimi mediatik, mosha dhe rritjja progresive. Në këtë mënyrë, Luis Suarez vlerësohet rreth 60 milionë Euro, 10 më shumë se Benzema, ndërsa Bale dhe Neymar gëzojnë pozita të barabarta me vlerën e kartonit që shkon 80 milionë.
Një tjetër krahasim logjik në këtë përballje është edhe vlera e lojtarëve të dalë nga akademitë e dy klubeve ku Barcelona shkëputet ndjeshëm pasi La Masia ka nxjerrë në treg lojtarë disa herë më të shtrenjtë. Kështu, kryeqytetasit mund të krenohen vetëm me Nachon, Carvajal e Jese. Vlera totale e tyre shkon rreth 43 milionë Euro, pothuajse sa gjysma e vlerësimit që iu bëhet të rinjve “Blaugrana” me Bartra 13 milionë, JOrdi Alba 25, Montoya 10 dhe Rafinha e Munir me nga 12 milionë.
vec_Latn als_Latn slv_Latn als_Latn als_Latn als_Latn als_Latn als_Latn